358 SCHAFARZIK FERENCZ 
színű, némélykor kissé homokos palára is akadunk. Mehádiánál a Sverdin- 
patakban szép sorrendben vannak feltárva e kőzetek s úgy helyezkednek el, 
hogy a durvábbak inkább a komplexus alján, a finomabb palák pedig a 
fedő felé láthatók. 
Herkulesfürdőnél e települési viszonyok nem oly világosak, mint a 
mehádiai Sverdin-patakban, annyi azonban itt is látható, hogy e réteg- 
sorozat alapját a kristályos palák, fedőjüket pedig a liasformatiónak vagy 
a guarczitjai vagy a fekete agyagpalái képezik. 
E vörösszínű verrukanorétegek a felső Cserna mellett csupán egyes 
csekélyebb kiterjedésű helyeken észlelhetők. 
4. Ouarcz-konglomerátok és guarczit-homokkövek. Ezen többnyire 
világosszinű kőzetek Herkulesfürdő környékén csak alárendelten fordul- 
nak elő. Egyes foszlányai a felső Cserna mentén találhatók a völgyfenéken, 
még pedig vagy közvetlenül a gránititre települve, mint pl. apróbb fol- 
tokban a Medved nevű egykori határ-őrház vidékén, vagy nagyobb össze- 
függő takaró alakjában, a jobb parton a Cserna és a Pojana Bulza kö- 
zött, vagy pedig — ha verrukano-rétegek is vannak jelen — akkor ezek 
fedőjeképen, mely utóbbi esetre a Pojana Kosariste és a Pojana Prisaka 
közötti jobboldali lejtők jó példát szolgáltatnak. 
E konglomerátokat a Csernavölgy Ny-i gerinczén nagyobb vonulat 
alakjában is megtaláljuk, mely a Csorich-magaslaton kezdődik, a honnét 
É-i irányban egyelőre a hegy lejtőjén huzódik, hogy azután a Plaiu Pri- 
zesti vidékén a gerinczet elérje, a hol addig marad, míg a Sicselovecz 
malm-mészköve el nem takarja. 
A mi e világos színű guarczit-homokkő stratigraphiai helyzetét illeti, 
úgy ez esetben is tisztán a települési viszonyokra vagyunk utalva, mert 
kőzetünk semmiféle szerves maradványt nem tartalmaz. 
Miután ez a képződmény úgy Mehádia körül, mint a krassó-szörényi 
hegység más pontjain is az alsó lias agyagpalái alatt fekszik és az utób- 
biakkal még egyes agyagpala-közbetelepülésekkel összefüggésben is áll, 
Böcxn JÁnos azt alsó liaszkorúnak vagy esetleg rhétiainek hajlandó tartani. 
5. Fekete, márgás agyagpala. E fekete palák még a futólagos észlelő 
figyelmét sem kerülhetik ki, mert hisz ezekből áll az a fekete sziklafal is, 
mely a SzápÁRY-fürdő mögött látható. Ezen fekete palának rétegei mere- 
deken többnyire Ny. vagy ÉNy-ra dülnek és a Cserna-völgy számos pont- 
ján nagy kiterjedéssel fordul elő. A SzápÁRY-fürdőnél kezdődő vonulat 
csekély szélességgel — mindig a granitit nyugati oldalán maradva — a 
főgerincztől elágazó mellékgerinczeken és árkokon át észak felé húzódik 
egészen a Sicselovecz vidékéig, a hol hirtelen két km-re szélesedik ki. 
Lent a völgyben majdnem kizárólag a balpartra szorítkoznak e 
palák, mert a Medved vidékén található egy-két kisebb folttól eltekintve, 
azt látjuk, hogy Czéznán alul nagyobb vonulat kezdődik, mely szorosan 
